cyanic-selkie/wikianc huggingface dataset:
Երբ ցրվում է մառախուղը
Ֆիլմը նկարահանվել է Իրկուտսկի մարզի Շամանկա գյուղում, որտեղ ավելի ուշ նկարահանվել է «Շաման» (1996) ֆիլմը։ Ռեժիսոր Յուրի Վիշինսկու ֆիլմի պրեմիերան տեղի է ունեցել 1972 թվականի հուլիսի 17-ին։ Ֆիլմի սցենարը գրել է ոչ մասնագետ՝ դերասան Սերգեյ Ստոլյարովը, որը մահացել է ֆիլմի վրա կատարվող աշխատանքների ավարտից մի քանի ամիս առաջ և նր պրեմիերայից երկուսուկես տարի առաջ։ Գլխավոր դերերից մեկում նկարահանվել է նրա որդին՝ Կիրիլը։
Սյուժե
Բայկալյան տայգա։ Եգեր Պետյային հեռացնում են աշխատանքից այն պատճառով, որ մի օր նա ականատես է եղել բարձրաստիճան պաշտոնյայի որսագողությանը և աչք չի փակել դրա վրա։ Նա ստիպված է լինում վերադառնալ տուն՝ հոր, որն աշխատում է որպես բակենապահ, մոր և կրտսեր եղբոր մոտ։ Պարզվում է, որ կրտսեր եղբայրը՝ Գենկան, ապօրինի որս է անում։ Պետյան, հավատարիմ մնալով իր ծառայողական սովորություններին, դատապարտում է իր եղբոր ապօրինի գործողությունները, և մտնում է նրա հետ առճակատման։ Այդ ժամանակ նրանց գյուղ են գալիս մի խումբ մակաբուծաբան գիտնականներ, որոնցից մեկին՝ Էլյային, սիրահարվում են երկու եղբայրները։
Արտաքին հղումներ
Կատեգորիա:Խորհրդային ֆիլմեր Կատեգորիա:1970 ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային արկածային ֆիլմեր Կատեգորիա:Բնօրինակում անաղբյուր հոդվածներ
Ստրոկի
Ստրոկի (Строки), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Ստրոկի գյուղում բնակվում էր 394 մարդ։ Բնակավայրը զբաղեցնում է 1193 կմ² տարածք։ Բնակչության խտությունը կազմում էր 330,26 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Տեոֆիպոլի շրջանի բնակավայրեր Կատեգորիա:Ուկրաինայի գյուղեր
Օրիուելա դել Տրեմեդալ
Օրիուելա դել Տրեմեդալ (իսպ.` Orihuela del Tremedal), մունիցիպալիտետ Իսպանիայում` Տերուել պրովինցիայում (արագոնինքնավար համայնքում)։ Մունիցիպալիտետը գտնվում է Էլ Սիեռա դե Ալբարասին շրջանում։ Զբաղեցնում է 71,40 կմ2 տարածք։ Բնակչությունը՝ 564մարդ (2010 թվականի տվյալներով)։ Գտնվում է պրովինցիայի վարչական կենտրոնից 62,2 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Արձագանգ (թերթ, Բեյրութ)
«Արձագանք», տեղեկատվական պարբերաթերթ։
Պատմություն
ՀԲԸՄ Կիպրոսի մասնաճյուղերի հրատարակություն։
Տպագրվել է 1958–1959 թվականներին Բեյրութում։ Խմբագիր՝ Կարապետ Փափազյան։
Լուսաբանել է ՀԲԸՄ Կիպրոսի մասնաճյուղերի (Նիկոզիա, Լառնակա, Լիմասոլ, Ֆամագուստա) գործունեությունը, տեղի հայ հասարակական և կրթամշակութային կյանքը։
Տպագրել է Հ. Գասպարյանի, Վահան Մալեզյանի հոդվածները ՀԲԸՄ գործունեության և նշանակության մասին։
Անդրադարձել է սփյուռքահայ իրականությանը։
Ադրիան Գյոզե
Ադրիան Գյոզե    (Adriaan Geuze, ), հոլանդացի ճարտարապետ։ Քաղաքաշինության պլանավորման, լանդշաֆտային ճարտարապետության և հանրային գոտիների վայրերի ոլորտի մասնագետ։ Եղել է ճարտարապետական West 8 (1987 թվական) բյուրոյի հիմնադիրը։
Կենսագրություն
1987 թվականին Նիդերլանդներում ավարտել է Վախենինգենի համալսարանը և նույն տարում ճարտարապետ Պաուլ վան Բեկի հետ հիմնադրել է ճարտարապետական West 8 բյուրոն, որը մասնագիտանում էր քաղաքաշինության պլանավորման, լանդշաֆտային ճարտարապետության և հանրային գոտիների վայրերի ոլորտում։
1990-ական թվականների վերջին նրան հրավիրել են, որպես Հարվարդի համալսարանի դասախոս։ Բացի դրանից, դասավանդել է հոլանդական բուհերում` Դելֆտի տեխնիկական համալսարանում, ճարտարապետության և քաղաքաշինության ակադեմիայում (Ռոտերդամ) և Բեռլագի ինստիտուտում (Ամստերդամ)։
Եղել է Ռոտերդամի 2005 թվականի միջազգային ճարտարապետական բիեննալեի հսկիչը։
Գլուտաթիոն
Գլուտաթիոն, γ— գլուտամինիլցիստեինիլ-գլիցին, տրիպեպտիդ է, կազմված երեք ամինաթթուների՝ գլյուտամինաթթվի, ցիստեինի և գլիցինի մնացորդներից։ Գլուտաթիոնի կազմության առանձնահատկությունը ցիստեինի և գլուտամինաթթվի միջև եղած պեպտիդային կապն է։ Պարունակվում է բոլոր կենդանի օրգանիզմներում և ունի կարևոր նշանակություն օքսիդավերականգնման գործընթացներում։ Ակտիվացնում է մի շարք ֆերմենտների (պապաին, կատեպսիններ, հեքսոկինազ, արգինազ և այլն) գործունեությունը։ Նյութափոխանակության մեջ գլուտաթիոնի գործառույթը բջջապլազմայի սպիտակուցների SH—խմբերը օքսիդացումից պահպանելն է։
Կատեգորիա:Մոլեկուլներ
Քես շրջան (Միսսուրի)
Քես շրջան (Cass County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.810 կմ² է, բնակչությունը՝ 99.478 մարդ (2010 թ. տվյալներով)։ Շրջկենտրոնն է Հարիսոնվիլ բնակավայրը։ Կազմավորվել է 1833 թ.։
Կատեգորիա:Միսսուրիի շրջաններ
Իլի (գյուղ, Վասցելիինա շրջան)
Իլի (Illi), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 29 մարդ։
Արտաքին հղումներ
Կատեգորիա:Էստոնիայի Վիրումաա նահանգի Վասցելիինա շրջանի բնակավայրեր Կատեգորիա:Էստոնիայի գյուղեր
43 (թիվ)
43 (քառասուներեք), բնական թիվ է
Արձագանգ (թերթ, Ժնև)
«Արձագանք», պարբերաթերթ։
Ժնևի Հայ տիկնանց միության հրատարակություն։
Լույս է տեսնում 1986 թվականից՝ հայերեն, ֆրանսերեն։ Խմբագիրներ՝ Անի Մեսրոպյան, Մարալ-Սիմսար Թոնպազյան (1988 թվականից)։
Լուսաբանում է Շվեյցարիայի հայկական համայնքի կյանքը, անդրադառնում է ՀՀ-ում և ԼՂՀ-ում տեղի ունեցող հասարակական-քաղաքական, տնտեսական, մշակութային կարևոր իրադարձություններին, տեղեկատվաան նորություններին, միջազգային անցուդարձին։
Կատեգորիա:Շվեյցարիայի հայկական ամսագրեր
Գիորգի Գաբորի
Կենսագրություն
Գիորգի Գաբորին ծնվել է 1924 թվականին Հունգարիայի Պուտնոկ քաղաքում Ռոթ Գիզելայի և Սանդոր Գրոցի հրեական ընտանիքում։ Հումանիտար դաստիարակություն ստացել է հորից, հրեական կրոնական դասեր՝ պապիկից։ Նրա նախնիները՝ Գրոց ընտանիքը, Հունգարիա են եկել 19-րդ դարի սկզբում՝ փախչելով կազակների թրերից՝ ճանապարհներին թողնելով իդիշական կյանքի իրենց պարագաները։ Նրա մեծ պապը եղել է գինեվաճառ, սակայն վաղ է մահացել։
Ծանոթագրություններ
Կատեգորիա:Հունգարացի հրեաներ Կատեգորիա:Հունգարիայի քաղաքական գործիչներ Կատեգորիա:Հունգարացի գրողներ
1-ին հարավային զուգահեռական
1-ին հարավային զուգահեռականը հասարակածից 1°-ով դեպի հարավ գտնվող լայնությունների շրջանագիծն է։
Սահմաններ
1-ին հարավային զուգահեռականը համընկնում է Թանզանիան
Ուգանդայից և Քենիայից բաժանող սահմանների
մի մասի հետ։
Ծանոթագրություններ
Կատեգորիա:Հարավային զուգահեռականներ
Կեռասենի
Կեռասենի, վարդազգիների ընտանիքի կեռասենու ցեղի պտղատու բույս։ Բարձրությունը հասնում է մինչև 10 մետրի, հաճախ ավելի բարձր, նույնիսկ 30 մետր և ավելի, օրինակ՝ Կիևի անտառներում։
Կեռասենու ծառը ունի նույն բալենու տեսքը։ Ենթադրվում է, որ այն հայտնի է եղել Անատոլիում և Եվրոպայում, Դանիայում և Շվեյցարիայում դեռևս մ. թ. ա. 8000 թվականից ։
Անվանում
Կեռասունտ քաղաքը գտնվել է Տրապիզոնից ոչ հեռու, ահա այստեղ են հռոմեացիներն առաջին անգամ տեսել իրենց անհայտ պտղատու ծառեր, որոնք անվանել են cerasi։ Այստեղից էլ ciliega, كرز - կեռաս, cerise, cereza, cereja, Kirsche, cherry, черешня
Կենսաբանական նկարագիր
Բնի կեղևը գորշասպիտակավուն։ Բարձրությունը՝ մինչև 15 մ։ Երկարակյաց է (մինչև 100 տարի և ավելի)։ Տերևները պարզ են, խոշոր, երկար, ձվաձև, սուր ծայրամասով, ատամնաեզր։ Ծաղկաբույլը նոսրածաղիկ հովանոց է, ծաղիկները՝ խոշոր, սպիտակ, երկար կոթուններով, երբեմն՝ մեկական։ Ծաղկում է ապրիլ-մայիսին։ Պտուղը տարբեր մեծության, հյութալի, կլոր, երբեմն՝ բութ, սրտանման կորիզապտուղ է, կարմիր, վարդագույն, դեղին, սև գույնի։ Պտղահյութը՝ անգույն, երբեմն մուգ կարմրավուն, քաղցր, քաղցրաթթվաշ, թույլ տտիպությամբ։
Կիրառություն և նշանակություն
Պտուղներն օգտագործվում են թարմ, չորացած և վերամշակված (կոմպոտ, մուրաբա, ջեմ, զովացուցիչ ջրեր)։ Կեռասենին բազմանում է պատվաստներով և մացառներով։ Բերքատվությունը 70-80 ց/հա է։ Մշակվում է Ուկրաինայի հարավում, Մոլդովայում, Կովկասում, միջինասիական հանրապետություններում։ Պտուղները պարունակում են շաքարներ, ազոտ և այլ նյութեր, օգտագործվում են թարմ և վերամշակած (մուրաբա, կոմպոտ, հյութ, ջեմ, գինի, չիր, շաքարաչիր և այլն)։ Կորիզի միջուկը պարունակում է յուղ, որն օգտագործվում է օծանելիքի արտադրության, բնափայտը՝ ատաղձագործության մեջ (պատրաստում են երաժշտական գործիքներ)։ Երկարակյաց է (ապրում է մինչև 100 տարի և ավելի), ջերմա-, լուսա-, խոնավասեր է։ Բազմանում է արմատներով, սերմերով և արմատային մացառներով։ Մեղրատու է։
Հայաստանում մշակվում է հյուսիսում և հարավարևելյան շրջաններում, Արարատյան դաշտում և նախալեռնային գոտում։ Մշակվող սորտերից են՝ Դրոգանա դեղինը, Դենիսենի դեղինը, Մեթաթարականը, Սև Նապոլեոնը։ Հայաստանի տեղական սորտերից են Քանաքեռի կեռասը, Սպիտակենին, Կարմիրկենին։
Կեռասենու պտուղներ
Բալենու տարբեր մասերում պարունակվում են տանին, այլ նյութեր։ Կեռասենու պտուղները գնահատվում են իրենց վաղահասությամբ, տեխնոլոգիական և սննդային բարձր հատկանիշներով։ Բալից մուրաբա, կոմպոտ և չիր են պատրաստում։ Առավել տարածված են 4-ը՝ սովորական կամ թթու, տափաստանային, թավոտ և ավազաբալենի։ Մշակվող սորտերի մեծ մասն ստացվել է առաջին 2 տեսակներից։ ՀՀ-ում հայտնի են բալենու 3 վայրի տեսակներ՝ մահալեբյան, մանրապտուղ և ալեհեր։ Մշակվում է սովորական կեռասենին։ Տեղական սորտերը հատուկ անուններ չունեն, կոչվում են իրենց աճման վայրի անունով, այն է՝ Երևանի, Մեղրիի, Քանաքեռի, Սիսիանի և այլն։
Ծանոթագրություններ
Կատեգորիա:Վարդազգիներ Կատեգորիա:1753 թվականին նկարագրված բույսեր Կատեգորիա:Եվրոպայի բուսական աշխարհ Կատեգորիա:1755 թվականին նկարագրված կենսաբանական տեսակներ Կատեգորիա:Պտղատու ծառեր
(5119) 1988 RA1
Միջին հեռավորությունը Արեգակից կազմում է 5,19756 ա. մ., առավելագույնը մոտենում է 4,6245 ա. մ. հեռավորության վրա և հեռանում 5,7706 ա. մ. ։ Արեգակի շուրջ մեկ ամբողջական պտույտ է կատարում 4328,1 երկրային օրվա ընթացքում, իր ուղեծրով շարժվելով միջինում 0,083177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,95° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Պոլ Ենսենի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Կարպովկա (այլ կիրառումներ)
Կարպովկա, կարող է վերաբերել՝
Լենինգրադսկի (քաղաքատիպ ավան, Իուլտինսկի շրջան)
Բնակչությունը 2007 թվականին գրանցված տվյալներով կազմում էր 660 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Չուկոտկայի ինքնավար օկրուգի Իուլտինսկի շրջանի բնակավայրեր Կատեգորիա:1966 թվականին հիմնադրված բնակավայրեր
Կարպովցի (այլ կիրառումներ)
Կարպովցի, կարող է վերաբերել՝
Մանրահատակագործները (նկար, Կայբոտ)
«Մանրահատակագործները» (Les Raboteurs de parquet), ֆրանսիացի նկարիչ, իմպրեսիոնիզմի կարկառուն ներկայացուցիչ Գյուստավ Կայբոտի (Gustave Caillebotte, 1848-1894 թվականներ) նկարներից։ Նկարիչը կտավը վրձնել է 1875 թվականին։ Նկարի չափերն են՝ ։ Այսօր «Մանրահատակագործները» ստեղծագործությունը պահպանվում և ցուցադրվում է փարիզյան Օրսե թանգարանում։
Պատմություն
Կան ենթադրություններ, որ Գյուստավ Կայբոտը այս նկարը ստեղծել է Փարիզի իր արվեստանոցում, որը գտնվում էր Միրոմոնիլ փողոցի № 77 բնակարանում։ Նկարիչը հենց այն ժամանակ է նկարը վրձնել, երբ այդտեղ աշխատող մանրահատակագործները ավարտում էին փայտե հատակի հղկատաշումը։ Ըստ պահպանված փաստաթղթերի, արվեստանոցում վերանորոգման աշխատանքները մեկնարկել են 1874 թվականի վերջին և ավարտվել են 1875 թվականի մայիսին։ Դա լիովին համապատասխանում է նկարի ստեղծման տարեթվին ։
«Մանրահատակագործները» ստեղծագործությունը առաջին անգամ հանրությանը ցուցադրվել է Փարիզի սալոնում 1875 թվականին։ Սակայն նկարը չընդունվեց սալոնի կողմից՝ չափից ավելի կոպիտ ռեալիզմի պարունակելու մեկնաբանությամբ։ Դրանից հետո Կայբոտը կտավը ներկայացրեց իմպրեսիոնիստների երկրորդ ցուցահանդեսին, որը կայացավ 1876 թվականին ապրիլին։ Այստեղ քննադատները (որոնց թվում էր նաև Էմիլ Զոլան) հիացած էին նկարի գերիրական և ռեալիստական լինելուց ։ Հենց այդ ժամանակ Զոլան «Մանրահատակագործները» կտավը որակեց որպես չափազանց լուսանկարչականությամբ աչքի ընկնող և նույնիսկ նկարն անվանեց «բուրժուական» (une peinture bourgeoise) ։
Նկարչի կենդանության օրոք կտավը պահպանվում էր հեղինակի մոտ։ Գյուստավ Կայբոտի մահվանից հետո, 1896 թվականին, նկարը փախանցվեց Փարիզի Լյուքսեմբուրգյան այգու թանգարանին։ 1929 թվականից «Մանրահատակագործները» կտավը գտնվում էր Լուվրի թանգարանում իսկ 1947 թվականից Ժյո դը Պոմ ազգային պատկերասրահում (Jeu de Paume)։ 1986 թվականին նկարն այստեղից փոխանցվեց Օրսե թանգարանին, ուր ցայսօր էլ պահպանվում և ցուցադրվում է ։
Նկարագիր
«Մանրահատակագործները» ստեղծագործությունը քաղաքային աշխատողների ամենօրյա աշխատանքային գործունեությունը պատկերող առաջին կտավներից է համարվում։ Այն չի պարունակում ինչ-որ մի բացահայտ սոցիալ-քաղաքական ուղղվածություն։ Այս կտավը ռեալիստորեն պատկերում է աշխատավորների ամենօրյա կյանքը և նրանց գործիքները ։ Նկարում պատկերված են մինչև գոտկատեղը մերկացած երեք աշխատողների։ Վերջիններս քերում-մաքրում են փայտե մանրահատակի վրայի հին լաքը։ Երկու տղամարդկանց գլուխները թեթևակի հակված են միմյանց. ըստ էության նրանք ինչ-որ մի բանի շուրջ են զրուցում։ Աջ պատի մոտ դրված է գինու շիշը և ցվերջ լցված մի գավաթ։ Հետին պլանում երևում է պատշգամբի դռան ներքին հատվածը, որի հետևում էլ գտնվում է պատշգամբի երկաթակուռ ճաղավանդակը։
Գոյություն ունի նաև Կայբոտի կողմից նկարված նույն սյուժեով մեկ այլ նկար։ Այն ստեղծվել է 1876 թվականին և պատկերում է թվով երկու մանրահատակագործների (ըստ երևույթին վարպետն ու աշկերտը)։ Այս նկարը գտնվում է անհատական հավաքածուում, սակայն, ժամանակ առ ժամանակ հայտնվում է ցուցահանդեսներին ։
Արտաքին հղումներ
Կատեգորիա:1875 նկարներ Կատեգորիա:Գյուստավ Կայբոտի նկարներ Կատեգորիա:Օրսե թանգարանի նկարներ Կատեգորիա:Իմպրեսիոնիզմ Կատեգորիա:Ֆրանսիայի արվեստ
Բաբկեն Թունյան
Բաբկեն Էդիկի Թունյան, հայ քաղաքական գործիչ, տնտեսագետ, լրագրող, 7-րդ գումարման Ազգային ժողովի պատգամավոր, Իմ քայլը դաշինք խորհրդարանական խմբակցության անդամ , ՀՀ ԱԺ տնտեսական հարցերի մշտական հանձնաժողովի նախագահ (2019-2021)։ ՀՀ ԱԺ 8-րդ գումարման պատգամավոր, Քաղաքացիական պայմանագիր խմբակցության անդամ, ԱԺ տնտեսական հարցերի մշտական հանձնաժողովի նախագահի տեղակալ։
Կենսագրություն
Ծնվել է 1980 թվականի սեպտեմբերի 6-ին Երևանում։ 2001 թվականի ավարտել է ԵՊՀ տնտեսագիտության ֆակուլտետը։ 2003 թվականին` նույն ֆակուլտետի մագիստրատուրան։ Տնտեսագիտության մագիստրոս։ 2007 թվականին՝ Լոնդոնի տնտեսագիտության դպրոցի (LSE) «Տնտեսագիտություն և հանրային կառավարում» երեքամսյա դասընթացը։ Մասնակցել է մի շարք վերապատրաստման դասընթացների՝ Կոնֆլիկտաբանություն և բանակցություններ (2006 թվական, Մարդկային զարգացման միջազգային կենտրոն, Երևան), Թրեյնինգ՝ թրեյներների (դասախոսների) համար (2006 թվական, Լոնդոն), աշխատանքային պրակտիկա «BBC Parliament» հեռուստաալիքում (2007 թվական, Լոնդոն), Ընտրական պրոցեսներ, մամուլի ազատություն, Հայաստան-ԵՄ հարաբերություններ (2011 թվական, Փարիզ, Ստրասբուրգ), International Visitor Leadership ծրագիր (2011 թվական, ԱՄՆ)։ 1998-1999 թվականներին եղել է Հայկական Կարմիչ խաչի ընկերության փախստականների և միգրացիայի բաժին պետի օգնական։ 20002002 թվականներին՝ Բնական ակտիվ նյութեր արտադրողների և արտահանողների հասարակական կազմակերպության նախագահի օգնական։ 2005-2018 թվականներին աշխատել է «168 ժամ» թերթի և 168.am կայքի տնտեսական մեկնաբան, տնտեսական խմբագիր։ 2005-2006 թվականներին՝ «ԹիՎի 5» հեռուստաալիքի մարզական լուրերի թարգմանիչ և խմբագիր։ 20072009 թվականներին ՝ «3 Միլիոն» ամսագրի գլխավոր խմբագիր։ 2009 -2012 թվականներին՝ «ԲԵ-ՎԻՏ» ընկերության հիմնադիր տնօրեն։ Արժանացել «Լավագույն լուսաբանման համար» մրցանակների՝ (2006 թվական, Բրիտանական խորհուրդ), (2013 թվական, ՀՀ բանկերի միություն), (2014 և 2016 թվականներ, ՀՀ վարչապետ)։ Ամուսնացած է, ունի 2 զավակ։ 2015 թվականին հիմնադրել և մինչև 2019 թվականի հունվաի 14-ը ղեկավարել է B4B.am տեղեկատվական-վերլուծական հարթակը։
Քաղաքական գործունեություն
2018թ. դեկտեմբերի 9-ին ԱԺ պատգամավոր է ընտրվել «Իմ քայլը» կուսակցությունների դաշինքի համապետական ընտրական ցուցակով։ 2019-2021 թվականներին հանդիսացել է ՀՀ ԱԺ տնտեսական հարցերի մշտական հանձնաժողովի նախագահը։
2021 թվականին ԱԺ պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ 2021 թվականի օգոստոսից` ԱԺ տնտեսական հարցերի մշտական հանձնաժողովի նախագահի տեղակալ, իսկ 2022 թվականի հուլիսից` հանձնաժողովի նախագահի ժամանակավոր պաշտոնակատար։ Քաղաքացիական պայմանագիր կուսակցության անդամ է։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ Կատեգորիա:Հայ լրագրողներ Կատեգորիա:Հայ քաղաքական գործիչներ Կատեգորիա:ԵՊՀ շրջանավարտներ Կատեգորիա:Քաղաքացիական պայմանագիր կուսակցության անդամներ Կատեգորիա:Հայ տնտեսագետներ
Ասկատի (գետ)
Ասկատի, գետ Ռուսաստանում, հոսում է Սոլոնեշենսկի շրջանում, Ալթայի երկրամասով։ Գետաբերանը գտնվում է Անույ գետի ձախ ափից 275 կմ հեռավորության վրա։ Գետի երկարությունը կազմում է 13 կմ։
Ջրագրության տվյալներ
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանի շրջանին, գետի ջրատնտեսության մասը կազմում է Օբ գետը Բառնաուլ քաղաքից մինչև Նովոսիբիրսկի հիդրոհանգույցը, առանց Չումիշ գետի, գետի գետային ենթաավազանը կազմում է Օբի վտակների ավազանից մինչև Տոմ գետ թափվելու վայրը։ Գետի ավազանը Օբն է մինչև Իրտիշ գետ թափվելը ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Աստերոիդների ցանկ (7601-7700)
Աստերոիդների ցանկ (7501-7600) * Աստերոիդների ցանկ * Աստերոիդների ցանկ (7701-7800)
Սեդար շրջան (Միսսուրի)
Սեդար շրջան (Cedar County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.233 կմ² է, բնակչությունը՝ 13.982 մարդ (2010 թ. տվյալներով)։ Շրջկենտրոնն է Ստոկտոն բնակավայրը։ Կազմավորվել է 1845 թ.։
Կատեգորիա:Միսսուրիի շրջաններ
Արմենիա (ամսագիր, Մարսել)
«Արմենիա», ազգային, կրթական, մշակութային ամսագիր։
Պատմություն
«Շարժում հանուն հայերենի դասավանդման և հայ մշակույթի» խմբակցության հրատարակություն։
Լույս է տեսել 1977–1989 թվականներին Մարսելում՝ ֆրանսերեն։ Հիմնադիր-խմբագիր՝ Ժան Գաբրիելյան։
Աջակցել է հայապահպան ծրագրերին, տպագրել է հայոց պատմությանը, հայ գրակամությանը, կերպարվեստին, ճարտյանը, քանդակագործությանը վերաբերող հոդվածներ, հայ դասական և ժամանակակից հեղինակների գործեր, թարգմանություններ։
Վասիլևկա (գյուղ, Տեոֆիպոլի շրջան)
Վասիլևկա (Василівка), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Վասիլևկա գյուղում բնակվում էր 140 մարդ։ Բնակավայրը զբաղեցնում է 0,688 կմ² տարածք։ Բնակչության խտությունը կազմում էր 203,49 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Տեոֆիպոլի շրջանի բնակավայրեր Կատեգորիա:Ուկրաինայի գյուղեր
Կիևսկոե (այլ կիրառումներ)
Կիևսկոե, կարող է վերաբերել՝
Պրիոզյորնոե (գյուղ, Դոբրինսկի շրջան)
Պրիոզյորնոե (Приозёрное), գյուղ Ռուսաստանի Լիպեցկի մարզի Դոբրինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Լիպեցկի մարզի Դոբրինսկի շրջանի բնակավայրեր
Ձմեռումը սառույցներում
Ձմեռումը սառույցներում (Un hivernage dans les glaces), ֆրանսիացի գրող Ժյուլ Վեռնի արկածային պատմվածքը, որը մտնում է «Անսովոր ճանապարհորդություններ» շարքի մեջ։ Պատմվածքը գրվել է 1855 թվականին։ Առաջին անգամ հրատարակվել է Պիեռ Ժյուլ Էտցելի « Musée des familles» ամսագրում՝ 1855 թվականի ապրիլ-մայիս ամիսներին ։ 1874 թվականին այն նորից հրատարակվում է որպես «Դոկտոր Օքսի փորձը» պատմվածքների հավաքածուի մաս։
Սյուժե
18.. թվականի մայիսի 12-ին Լուի Կորնբուտի նավը նավարկությունից վերադառնում է հայրենի Դյունկերկ քաղաք։ Ըստ նախապես որոշված ծրագրի, նույն օրը պետք է կայանա նրա և Մարիի ամուսնությունը։ Սակայն, նավի նավահանգիստ ժամանելուն պես, պարզվում է, որ Լուին նավի վրա չէ։
Նավի մատյանում արված գրանցումից պարզվում է, որ ապրիլի 26-ին, Լուին նկատելով նավաբեկության ենթարկվող նավ, որոշում է օգնության հասնել նրանց։ Սակայն նա նավակով անհետանում է անծայրածիր խավարում։
Նավի ժամանելուց մեկ շաբաթ անց Ժան Կորնբուտը նավը նորից նավարկության է նախապատրաստում։ Նա որոշում է ուղևորվել որդուն փնտրելու։ Նրա հետ համաձայնվում են լողալ նավի մյուս բոլոր անդամները։ Որոշակի երկմտանքից հետո նրանց է միանում նաև նավապետի օգնական Անդրե Վասլինգը։ Նավարկութան հաջորդ օրը Ժանը նավի վրա հայտնաբերում է Մարիին։ Բոդոեում նրան են հանձնում ջրից գտած գրություն, որում հայտնվում է, որ նավաբեկյալներին քամին քշել է դեպի հյուսիս՝ սառույցների ուղղությամբ։ Նավը ուղղություն է վերցնում դեպի Գրենլանդիա։
Հուլիսի 23-ին նրանք նկատում են սառույցի առաջին սառցաբեկորները։ Նրանք հրաշքով փրկվում են մեծ սառցաբեկորի հետ ընդհարվելուց։ Նավարկության ընթացքում նավապետի օգնական Անդրե Վասլինգը ցանկանում է զրուցել Մարիի հետ և գրավել նրա սիրտը, սակայն Պենելան, որը խնամակալում է Մարիին, խանգարում է։ Լիվերպուլ կղզում նրանք տեղեկություն են իմանում, որ կղզիաբնակները երեք ամիս առաջ տեսել են ծովում լողացող նավ և այն նավարկել է դեպի հյուսիս։ Սառցաբեկորների հետ պայքարելով նրանք շարունակում են իրենց նավարկությունը։
Շուտով նրանք հորիզոնում ծուխ են նկատում և ուղղություն են վերցնում դեպի ծուխը։ Ճանապարհին հայտնաբերում են նավի նախկին նավաստի Կորտրուայի դին։ Որոշ ժամանակ առաջ շարժվելուց հետո ճանապարհորդները նկատում են փայտե հյուղակ, որի մեջ էլ գտնում են Լուիին և ևս չորս նավաբեկյալների։ Բախտի բերումով նրանք գտնում են նաև շնասահնակները։ Արշավախումբը ճանապարհ է ընկնում և դեկտեմբերի 7-ին հասնում են նավին։
Դժբախտաբար ճամբարում երկպառակություն է սկսվում։ Նորվեգացիները և նրանց միացած Վասլինգը և Օպիկը հրաժարվում են ենթակվել Լուիին։ Լուին, Ժանը, Մարին և նրանց ընկերները հիվանդանում են և ուժասպառ են լինում։ Իսկ Վասլինգը և նրա ընկերները՝ գողացված լիմոնների հաշվին, կարողանում են պահպանել իրենց տոկունությունը։
Եղանակի տաքանալուն պես, Լուին որոշում է դուրս գալ որսորդության և նավից բավականին հեռանում է։ Ետ վերադառնալով նա նկատում է, որ Սպիտակ արջերը հարձակվել են նավի վրա և ջարդում են այն։
Միևնույն ժամանակ նավում պայքար էր գնում երկու «բանակների» միջև։ Բայց պայքարի թեժ պահին նրանց վրա են հարձակվում արջերը։ Արջերը սպանում են նորվեգացիներին և Օպիկին։ Սակայն Լուիին հաջողվում է սպանել արջերից մեկին, իսկ մյուսին սպանում են Վասլինգը և Հերմինգը։ Երրորդ արջը հարձակվում է Լուիի վրա, բայց սայթաքում է և վայր ընկնում։ Լուին և Վասլինգը հայտնվում են միմյանց դեմ։ Նրանց վրա է հարձակվում արջը և սեղմում իր գրկում։ Պենելոնը հասցնում է կրակել և ազատել վիրավոր Լուիին, իսկ Վասլինգը մնում է արջի դիակի տակ։ Ճանապարհորդները փրկված են։ Սակայն Ժան Կորնբուտին նրանք գտնում են մահացած։
Բովանդակություն
Պատմվածքը բաժանված է տասնվեց գլուխների։
Աղբյուրներ
՚
Արմենիա (հանդես)
«Արմենիա», հայագիտական հանդես։
Պատմություն
Տպագրել է Հայաստանի, Տրանսիլվանիայի և հայկական այլ գաղթավայրերի կյանքին նվիրված հոդվածներ, պատմաբանասիրական, ազգագրական նյութեր, հունգարահայերին և օտարազգի ընթերցողներին ներկայացրել հայոց պատմությունն ու մշակույթը Հանդեսում նյութեր են տպագրել Յանուշ Ցեցը, հունգարացի պետական գործիչ, հայազգի Լ. Գոպչան, Ժ. Մերզան, Յ. Սիմային, Ղուկաս Բադրուպանյանը, Հակոբ Չիլինգարյանը և ուրիշներ։
1992 թվականին որպես թերթ (1 համար) վերահրատարակվել է Կլուժում (Ռումինիա)։
ՈՒԵՖԱ Չեմպիոնների Լիգայի եզրափակիչ 2007
ՈՒԵՖԱ Չեմպիոնների Լիգայի եզրափակիչ 2007 (2007 UEFA Champions League Final), ֆուտբոլային հանդիպում իտալական «Միլան» և անգլիական «Լիվերպուլ» ակումբների միջև, որը տեղի է ունեցել 2007 թվականի մայիսի 23-ին Աթենքի «Օլիմպիական» մարզադաշտում։ Այն ՈՒԵՖԱ-ի Եվրոպայի Չեմպիոնների գավաթի 52-րդ, Չեմպիոնների Լիգայի 15-րդ եզրափակիչն էր (1992 թվականին ՈՒԵՖԱ-ի Եվրոպայի Չեմպիոնների գավաթը վերանվանվել է Չեմպիոնների Լիգա)։ Մինչ այդ թիմերը հանդիպել էին նաև 2004-2005 մրցաշրջանի եզրափակչում։ Անգլիական «Լիվերպուլ»-ը 11-մետրանոց հարվածաշարում հաղթել էր 3:2 հաշվով (լրացուցիչ ժամանակն ավարտվել էր 3:3)։
Մինչ եզրափակիչ հասնելը թիմերը հաղթահարել էին 5-ական փուլ։ Երկու թիմերն էլ պայքարը սկսել էին 3-րդ որակավորման փուլից, այնուհետև հաղթելով իրենց խմբերում, ձեռք էին բերել փլեյ-օֆֆ փուլի ուղեգիր։ 1/8 եզրափակչում «Միլանը»-ը պայքարից դուրս թողեց շոտլանդական «Սելթիկ»-ին, «Լիվերպուլը»՝ գործող չեմպիոն իսպանական «Բարսելոնա»-յին (ի շնորհիվ մրցակցի հարկի տակ խփված գոլի)։ 1/4 եզրափակչում «Միլանը» երկու խաղերի արդյունքում հաղթեց գերմանական «Բավարիա»-յին, իսկ «Լիվերպուլը» պայքարից դուրս թողեց հոլադական «ՊՍՎ» ակումբին։ Կիսաեզրափակչում երկու թիմերին էլ՝ որպես մրցակից բաժին հասան անգլիական թիմեր։ «Միլան»-ը վստահ հաղթանակ տարավ «Մանչեսթեր Յունայթեդ»-ի նկատմամբ ընդհանուր 5:3 հաշվով, «Լիվերպուլ»-ը 11-մետրանոց հարվածաշարի արդյունքում 4:1 հաշվով հաղթեց Լոնդոնի «Չելսի»-ին։
Խաղից առաջ ծագեցին տոմսերի հետ կապված խնդիրներ, քանի որ երկրպագուների շրջանում տոմսերի պահանջարկը շատ ավելի մեծ էր նախատեսվածից։ Խաղին ներկա էր շուրջ 73 հազար երկրպագու։ Խաղից հետո ՈՒԵՖԱ-ի նախագահ Միշել Պլատինին, դժգոհելով անգլիացի երկրպագուների վարքից, նրանց անվանեց վատագույնը Եվրոպայում։ Ավելի ուշ Միշել Պլատինին հերքեց այդ տեղեկատվությունը։
Խաղի 45-րդ րոպեին իտալացի հարձակվող Ֆիլիպպո Ինձագին բացեց խաղի հաշիվը՝ օգտագործելով Անդրեա Պիռլոյի փոխանցումը տուգանային հարվածից։ 82-րդ րոպեին Ինձագին կրկնապատկեց «Միլան»-ի առավելությունը, սակայն խաղի ավարտից մի քանի րոպե առաջ հաշվի տարբերությունը կրճատեց «Լիվերպուլ»-ի հոլանդացի հարձակվող Դիրկ Կայտը։ «Միլանը» հաղթեց 2:1 հաշվով՝ 7-րդ անգամ հաղթելով եվրոպական ամենահեղինակավոր մրցաշարում։
Ծանոթագրություններ
Կատեգորիա:ՈՒԵՖԱ Չեմպիոնների Լիգայի եզրափակիչներ Կատեգորիա:2007 ֆուտբոլում
Գեղարոտի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Գեղարոտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 15 հուշարձան (8 միավոր)։
Ծանոթագրություններ
Կատեգորիա:Արագածոտնի մարզի հուշարձանների ցանկեր
Կիզիլովոե (այլ կիրառումներ)
Կիզիլովոե, կարող է վերաբերել՝
Սանտիստեբան դել Պուերտո
Արտաքին հղումներ
Կատեգորիա:Խաեն պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Ժիգմոնդ Մորիցի հրապարակ
Ժիգմոնդ Մորիցի հրապարակ (Móricz Zsigmond körtér), հրապարակ Հունգարիայի մայրաքաղաք Բուդապեշտում։
Նկարագրություն
Գտնվում է Ույբուդա կամ Բուդապեշտի 11-րդ թաղամասում՝ Բուդապեշտի Béla Bartók ut և Villanyi ut բուլվարների համընկման տեղում, Դանուբ գետի հարևանությամբ։ 1929 թվականից հրապարակը նախնական անվանվել է Միկլոշ Հորթի, այնուհետև՝ 1945 թվականին վերանվանվել է հայտնի հունգարացի գրող Ժիգմոնդ Մորիցի անունով։ Հրապարակը քաղաքի հայտնի վայրերից է, ինչպես նաև 1956 թվականի Հունգարիայի հեղափոխության կատաղի մարտերի վայրը։
Հրապարակով է անցնում Բուդապեշտի նոր M4 մետրոն։
Հրապարակի առանձնահատուկ կառույցներից է սունկ կոչվող շենքը, որը կառուցվել է 1942 թվականին։ Քանի որ շենքը գտնվել է անմխիթար վիճակում, այն Բուդապեշտի մշակութային թաղամասի և M4 մետրոյի հետ միասին վերանորոգվել է ։ Շենքի հիմնովին վերանորոգումն ավարտվել է 2014 թվականի ամռանը։
Ծանոթագրություններ
Կատեգորիա:Բուդապեշտի հրապարակներ
Վելիկի Լազուչին
Վելիկի Լազուչին (Великий Лазучин), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Վելիկի Լազուչին գյուղում բնակվում էր 396 մարդ։ Բնակավայրը զբաղեցնում է 1402 կմ² տարածք։ Բնակչության խտությունը կազմում էր 282,45 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Տեոֆիպոլի շրջանի բնակավայրեր Կատեգորիա:Ուկրաինայի գյուղեր
Իլի (գյուղ, Նիո շրջան)
Իլի (Illi), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 172 մարդ։
Արտաքին հղումներ
Կատեգորիա:Էստոնիայի Տարտումաա նահանգի Նիո շրջանի բնակավայրեր Կատեգորիա:Էստոնիայի գյուղեր
Միհրան Սվազլյան
Կենսագրություն
Միհրան Սվազլյանը ծնվել է 1863 թվականին, Զմյուռնիայում։ Անգլերենի իմացության շնորհիվ Կիպրոսի անգլիական կառավարական պալատում 18 տարեկանում եղել է քարտուղար և գանձապահ։ Սովորել է Զմյուռնիայի անգլիական քոլեջում, ապա՝ Ֆրանսիայի Էքս քաղաքի համալսարանում։ Հրատարակել է «Հայաստան» (1888-1892 թվականներ, Լոնդոն), «Արմինյըն Հերալդ» (անգլերեն, 1917-1919 թվականներ, Բոստոն) պարբերականները, որտեղ իրենց հոդվածներն են տպագրել և հայասիրությամբ թրծվել եվրոպացի առաջավոր մտածողներ Լորդ Ջեյմս Բրայսը, Էմիլ դը Լավլեն, Ժյուլ Սիմոնը, Ուիլյամ Էվարթ Գլադստոնը և ուրիշներ։ Լորդ Ջեյմս Բրայսի նախագահությամբ Սվազլյանը Լոնդոնում կազմակերպել է Եվրոպային Հայ դատի մասին իրազեկող բազմամարդ հավաքներ, աշխատակցել է հեղինակավոր “Daily News,” “New Review” և այլ պարբերականներին։ Արդյունքում հիմնվել է Մեծ Բրիտանիայում հայկական առաջին լոբբիստական կազմակերպությունը՝ Անգլո-հայկական ընկերությունը, որին անդամակցել են ժամանակի երևելի օտարազգի հայասեր գործիչներ, եղել է Ամերիկայի հայ ազգային միության (1917 թվական, Բոստոն) հիմնադիր-նախագահը։ Միությունը ԱՄՆ-ում գործող 187 մասնաճյուղերով իրականացրել է Հայաստանի ազատագրմանն ի նպաստ դրամահավաքներ, աջակցել կամավորական շարժման կազմակերպմանը, հրատարակել է հայոց պատմությանը վերաբերող գրականություն, նպաստել 1918 թվականին ԱՄՆ-ի Կոնգրեսում Հայ դատին առնչվող ունկնդրումների անցկացմանը, Հայաստանի ամերիկյան կոմիտեի (1919) և Հայաստան-Ամերիկա ընկերության ստեղծմանը։ Սվազլյանն աջակցել է Հնչակյան կուսակցությանը (1887), եղել Վերակազմյալ Հնչակյան (1896), ապա՝ միացյալ Ռամկավար-Ազատական (1921) կուսակցությունների հիմնադիր-ղեկավարներից, այդուհանդերձ, հանուն համազգային նպատակների կարողացել է Ամերիկայի հայ ազգային միության շուրջ համախմբել համերաշխ գործելու պատրաստակամություն դրսևորած հայ քաղաքական չորս կուսակցությունների (Սոցիալ Դեմոկրատ Հնչակյան, Վերակազմյալ Հնչակյան, Հայ Հեղափոխական Դաշնակցություն, Հայ Սահմանադրական Ռամկավար), ազգային երկու եկեղեցիների (Առաքելական, Ավետարանական) և Հայ Բարեգործական Ընդհանուր Միության (ՀԲԸՄ) ներկայացուցիչներին Միությունն ամերիկյան պաշտոնական շրջանակների կողմից ճանաչվել է որպես ամերիկահայ գաղութը ներկայացնող մարմին՝ դառնալով հայկական առաջին լոբբիստական կազմակերպությունն ԱՄՆ-ում։ Սվազլյանը եղել է ԱՄՆ-ի նախագահ Վուդրո Վիլսոնի խորհրդատուն հայկական տարածքների նկատմամբ ամերիկյան մանդատի հաստատման աշխատանքներում, անդրադարձել է Հայ դատին, հայ հասարակական-քաղաքական կյանքին («Ի յիշատակ Միհրան Սվազլեանի» (1944) գրքում  ։
Միհրան Սվազլյանը մահացել է 1935 թվականին, Բոստոնում։
Արտաքին հղումներ
Կատեգորիա:Հայ հրապարակախոսներ Կատեգորիա:Հայ գրողներ Կատեգորիա:Հայ հասարակական գործիչներ Կատեգորիա:Հայ իրավաբաններ Կատեգորիա:Հայ քաղաքական գործիչներ
Ես Լունան եմ (1 եթերաշրջան)
Ես Լունան եմ, երիտասարդական հեռուստասերիալի 1-ին եթերաշրջանը։ «Ես Լունան եմ» հեռուստատեսային երաժշտական դրամայի առաջին եթերաշրջանը ցուցադրվել է  է Disney Channel Latin America ալիքով։ Այս եթերաշրջանը բաղկացած է 80 սերիայից։ Առաջին 40 սերիան ցուցադրվել է 2016 թվականի մարտի 14-ից և եզրափակվել 2016 թվականի մայիսի 6-ին, իսկ երկրորդ 40 սերիան՝ 2016 թվականի հուլիսի 4-ից և եզրափակվել  2016 թվականի օգոստոսի 26-ին։ Ցուցադրումը հեռարձակվել է ամեն երկուշաբթիից հինգշաբթի, Արգենտինայի ժամանակով ժամը 18:00-ին:
Գլխավոր դերերում հանդես են եկել Ռուջերո Պասկարելի (Մատեո Բալզանո), Վալենտինա Զաներեի (Ամբեր Սմիթ), և Մայքլ Ռոնդաի (Սիմաոն Ալվարես) հետ միասին գլխավոր դերում։ Առաջին եթերաշրջանը դիտել են  2,3 միլիոն դիտորդ, եթերաշրջանի  վերջին սերիայում  ֆիլմը ունեցել է 5,3 միլիոն դիտորդ  ՝ դառնալով Դիսնեյ ալիքի ամենաշատ դիտված շոուն ։
Սյուժե
Գլխավոր դերում խաղացել է Կարոլ Սևիլիան՝ Լունա Վալենտեն․ անչափահաս աղջիկ, որը օժտված էր երգելու և սահելու մեծ տաղանդով և ուզում էր դառնալ աշխարհահռչակ աստղ։ Լունայի ընտանիքը աշխատանքի պատճառով տեղափոխվում է Բուենոս Այրես, ինչի պատճառով աղջիկը ստիպված է լինում թողնել իր չմուշկները։ Լունայի կյանքը Արգենտինայում փոխվում է․ նա ձեռք է բերում նոր ընկերներ, ունենում է նաև թշնամիներ և նույնիսկ սիրահարվում է։
Դերերում
Այլ դերերում
Երկու անգամ ծնվածը
Սյուժե
Սպիտակ ծովում 1942 թվականի գարնանը խորհրդային վիրավորներ զինվորներ տեղափոխող շոգենավը հայտնվում է գերմանական ինքնաթիռների գնդակոծության տակ և խորտակվում։ Գերմանացի օդաչուն զայրացած է. նա ոչ մի կերպ չի կարողանում սպանել կենդանի մնացած վերջին ռուսին։ Տասնութամյա նորակոչիկ զինվորը, հրաշքով փրկվելով օդից հետապնդումից, հուսահատ համառությամբ տանում է մարտական ընկերների հերոսական մահվան մասին լուրտ, հարազատներին ուղղված նրանց վերջին նամակները։ Նա ոչ միայն կարողանում է կենդանի մնալ, այլև վերջին փամփուշտով խփում է գերմանացի օդաչուին։
Ծանոթագրություններ
Կատեգորիա:Խորհրդային ֆիլմեր Կատեգորիա:1983 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Խորհրդային դրամա ֆիլմեր Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ
Չերիտոն շրջան (Միսսուրի)
Կատեգորիա:Միսսուրիի շրջաններ
Հինա (ներկ)
Հեննան ներկ է Լավսոնիա իներմիս բույսից, որը հայտնի է նաև որպես հինայի ծառ, մինիոնետ և եգիպտական սալիկներ, Լավսոնիա սեռի միակ տեսակը։ Հեննան կարող է նաև վկայակոչել մարմնի ժամանակավոր արվեստը, որն առաջանում է ներկերից մաշկի գունավորումից։ Այն բանից հետո, երբ հինայի բծերը հասնում են իրենց գագաթնակետին, դրանք պահում են մի քանի օր, այնուհետև աստիճանաբար մաշվում են շերտազատման միջոցով, սովորաբար մեկից երեք շաբաթվա ընթացքում։ Հինան օգտագործվել է Հին Եգիպտոսում և Քուշի թագավորությունում դեռ անտիկ շրջանից ՝ ներկելու համար մաշկը, մազերը և մատները, ինչպես նաև գործվածքներ, ներառյալ մետաքս, բուրդ և կաշի։ Պատմականորեն հինան օգտագործվում էր Հնդկաստանի թերակղզում, Աֆղանստանում, Արաբական թերակղզում, Մերձավոր և Միջին Արևելքում, Կարթագենում, Հյուսիսային Աֆրիկայի այլ երկրներում, Արևմտյան Աֆրիկայում և Աֆրիկայի եղջյուրում։ «Հենա» անունն օգտագործվում է մաշկի և մազի այլ ներկերի մեջ, ինչպիսիք են `սև հինան և չեզոք հինան, որոնցից ոչ մեկը չի ստացվել հինայի բույսից։
Ստուգաբանություն
Անգլերեն «հինա» անունը գալիս է արաբերեն حِنَّاء (ALA-LC ՝ :innāʾ; արտասանվում է [ħɪnˈnæːʔ]) կամ խոսակցականորեն حنا ՝ ազատորեն արտասանվում է որպես / /inna /:
Մարմնի արվեստ
Հենայի ամբողջական, չխախտված տերևները չեն աղտոտում մաշկը։ Հեննան չի կեղտի մաշկը, քանի դեռ լոզոնային մոլեկուլները հասանելի չեն դարձել (ազատվել) հինայի տերևներից։ Այնուամենայնիվ, հինայի չորացրած տերևները կաղտոտեն մաշկը, եթե դրանք պյուրեով դառնան մածուկ։ Օրենսդրը աստիճանաբար տեղափոխվելու է հինայի մածուկից դեպի մաշկի արտաքին շերտ և կապվելու է դրանում պարունակվող սպիտակուցների հետ ՝ ստեղծելով բիծ։
Քանի որ կոպիտ մանրացված տերևներից դժվար է բարդ նմուշներ կազմել, հինան սովորաբար վաճառվում է որպես փոշի, որը պատրաստվում է տերևները չորացնելով, աղալով և մաղելով։ Չոր փոշին խառնվում է մի շարք հեղուկներից մեկի հետ, ներառյալ ջուրը, կիտրոնի հյութը, ուժեղ թեյը և այլ բաղադրիչները ՝ կախված ավանդույթից։ Շատ նկարիչներ մածուկի մեջ օգտագործում են շաքար կամ մոլաս, որպեսզի բարելավեն հետևողականությունը ՝ այն ավելի լավ կպչելով մաշկին։ Հնայի խառնուրդը պետք է հանգստանա օգտագործելուց մեկից 48 ժամ առաջ, որպեսզի օրենքը թողնի տերևային նյութից։ Ժամանակը կախված է օգտագործվող հինայի բերքից։ Եթերայուղերը, որոնք ունեն բարձր մակարդակի մոնոտերպենային սպիրտներ, ինչպիսիք են թեյի ծառը, խեժուտը կամ նարդոսը, կբարելավեն մաշկի բծերի առանձնահատկությունները։ Այլ եթերայուղեր, ինչպիսիք են էվկալիպտը և մեխակը, նույնպես օգտակար են, բայց չափազանց գրգռիչ են և չպետք է օգտագործվեն մաշկի վրա։
Մածուկը կարելի է քսել շատ ավանդական և նորարարական գործիքներով ՝ սկսած հիմնական փայտիկից կամ ճյուղից։ Մարոկկոյում ներարկիչը տարածված է։ Հնդկական մշակույթում օգտագործվում է պլաստմասե կոն, որը նման է տորթերի սառույցը խողովակավորելու համար օգտագործվող պլաստիկե կոն։ Արևմտյան աշխարհում կոնը տարածված է, ինչպես նաև ջասակարդի շիշը, որն այլ կերպ օգտագործվում է մետաքսե գործվածք ներկելու համար։ Թեթև բիծը կարող է հասնել մի քանի րոպեի ընթացքում, բայց որքան երկար մնա մածուկը մաշկի վրա, այնքան ավելի մուգ և երկար կլինի բիծը, ուստի այն պետք է հնարավորինս երկար թողնել։ Որպեսզի այն չչորանա կամ մաշկից չընկնի, մածուկը հաճախ կնքվում է չորացրած մածուկի վրա շաքարի / կիտրոնի խառնուրդը քսելիս կամ մածուկին ավելացնելով ինչ-որ ձևի շաքար։ Ժամանակ և նույնիսկ մածուկը մեկ գիշերվա ընթացքում սովորական պրակտիկա է։ Հեռացումը չպետք է կատարվի ջրի հետ, քանի որ ջուրը խանգարում է բծերի առաջացման օքսիդացման գործընթացին։ Խոհարարական յուղը կարող է օգտագործվել չոր մածուկը թուլացնելու համար։ Հենայի բծերը նարնջագույն են, երբ մածուկն առաջին անգամ հանվում է, բայց հաջորդ երեք օրվա ընթացքում մթնում են խորը կարմրավուն շագանակագույն ՝ օքսիդացման պատճառով։ Ոտնաթաթերն ու ափերը ունեն մաշկի ամենախիտ շերտը և, այդպիսով, զբաղեցնում են առավելագույն մեղմերը և տանում այն ամենամեծ խորության վրա, այնպես որ ձեռքերն ու ոտքերը կունենան ամենամութ և երկարատև բծերը։ Ոմանք կարծում են նաև, որ հինայի օրինակը շոգեխաշելը կամ տաքացնելը կխավարեցնի բիծը, կամ այն ժամանակ, երբ մածուկը դեռ մաշկի վրա է, կամ մածուկը հեռացնելուց հետո։ Քննարկելի է, արդյոք սա նաև ավելացնում է վերջնական արդյունքի գույնը։ Այն բանից հետո, երբ բիծը հասնում է իր գագաթնակետին, այն պահվում է մի քանի օր, այնուհետև աստիճանաբար մաշվում է շերտազատման միջոցով, սովորաբար մեկից երեք շաբաթվա ընթացքում։
Հենայի բնական մածուկները, որոնք պարունակում են միայն հինայի փոշի, հեղուկ (ջուր, կիտրոնի հյութ և այլն) և եթերայուղ (նարդոս, խայպուտ, թեյի ծառ և այլն), «կայուն չեն դարակաշարերում», այսինքն ՝ դրանք շուտ են սպառվում և չեն կարող դուրս մնալ։ մեկ դարից ավելի դարակում `առանց կորցնելու մաշկը բծելու կարողությունը։ Հենա բույսի տերևը պարունակում է վերջավոր քանակությամբ լազոնային մոլեկուլ։ Արդյունքում, երբ փոշին խառնվի մածուկի մեջ, ներկի մոլեկուլի այս արտահոսքը խառնուրդի մեջ տեղի կունենա միայն միջինը երկու-վեց օրվա ընթացքում։ Եթե խառնուրդը չօգտագործվի խառնվելուց հետո առաջին մի քանի օրվա ընթացքում, այն կարող է սառեցվել մինչև չորս ամիս `ներկերի արտանետումը դադարեցնելու համար, հալվելու և հետագայում օգտագործելու համար։ Առևտրային փաթեթավորված մածուկները, որոնք առանց սառնարանների կամ սառեցման ունակ են մաշկը գունավորել ավելի քան յոթ օր, բացի հինայից պարունակում են այլ քիմիական նյութեր, որոնք կարող են վտանգավոր լինել մաշկի համար։ Լավոնես ներկի նախնական յոթօրյա թողարկումից հետո հինայի տերևը ծախսվում է, ուստի այս ժամանակահատվածից հետո այս առևտրային կոնների կողմից ստեղծված ցանկացած ներկ իրականում արտադրանքի այլ միացությունների արդյունք է։ Այս քիմիական նյութերը հաճախ չեն բացահայտվում փաթեթավորման վրա և ունեն գույների լայն տեսականի, ներառյալ բնական տեսք ունեցող գունային բիծը, որն առաջացնում են այնպիսի ներկանյութեր, ինչպիսիք են նատրիումի պիկրամատը։ Այս ապրանքները հաճախ չեն պարունակում հինա։ Այսօր վաճառքի համար կան բազմաթիվ կեղծված հինայի մածուկներ, ինչպիսիք են սրանք և այլ, որոնք սխալմամբ շուկայահանվում են որպես «բնական», «մաքուր» կամ «օրգանական», բոլորը պարունակում են պոտենցիալ վտանգավոր չբացահայտված հավելումներ։ Նախնական արտադրության մածուկի սպառողների ձեռքը ժամանելու տևողությունը սովորաբար ավելի մեծ է, քան հինայի յոթօրյա ներկերի արտանետման պատուհանը, հետևաբար ողջամտորեն կարելի է ակնկալել, որ ցանկացած նախապես պատրաստված մասսայական կոն, որը չի առաքվում սառեցված պոտենցիալ վնասակար կեղծված քիմիական բազմազանություն է։
Հեննան մաշկը բծում է միայն մեկ գույնով ՝ կարմրավուն շագանակագույն տատանումներով, կիրառությունից երեք օր հետո լրիվ հասունության պայմաններում։
Փոշիացված թարմ հինան, ի տարբերություն նախապես խառնած մածուկի, հեշտությամբ կարող է առաքվել ամբողջ աշխարհով և երկար տարիներ պահպանվել լավ կնքված փաթեթում։
Մարմնի արվեստի որակի հինան հաճախ ավելի նուրբ է մաղվում, քան հինայի փոշիները մազերի համար։
Մազերի /հոնքերի ներկ
Պատմություն Հին Եգիպտոսում Ահմոսե-Հենութամուհու (17-րդ դինաստիա, մ.թ.ա. 1574 թ.). Հենութամուհին հավանաբար Սեկենենրե Տաոյի և Ահմոսե Ինհապիի դուստրն էր։ Սմիթը հայտնում է, որ Հենուտամեհուի սեփական մազերի մումիան կողմերից պայծառ կարմիր է ներկվել, հավանաբար հինայով։ Նախընտրական Ռաֆայելցիները, ներառյալ Էվելին Դե Մորգանը և Ֆրեդերիկ Սանդիսը, ակադեմիական դասականիստներ, ինչպիսիք են Ֆրեդերիկ Լեյթոնը, և ֆրանսիացի նկարիչներ, ինչպիսիք են Գաստոն Բուսյերը և իմպրեսիոնիստները, էլ ավելի հանրահռչակեցին հինայով ներկված մազերի և երիտասարդ բոհեմական կանանց ասոցիացիան։
Հինայի ավանդույթները ՝ որպես մարմնի արվեստ
Հինայի համար տարբեր բառերը հին լեզուներում ենթադրում են, որ այն ուներ հայտնաբերման և ծագման մեկից ավելի կետեր, ինչպես նաև ամենօրյա և հանդիսավոր օգտագործման տարբեր ուղիներ։
Կարևոր է նշել, որ «Հենա դաջվածք» ժամանակակից տերմինը միայն շուկայավարման տերմին է։ Հեննան չի դաջում մաշկը և չի համարվում դաջվածք։
Միջին Միջերկրական ծովի արևելյան մասում ուշ բրոնզի դարաշրջանից սկսած, հինա բրոնզի դարաշրջանից սկսած, հինա բրոնզե դարաշրջանից սկսած, Հենան օգտագործվում էր երիտասարդ կանանց մարմինները զարդարելու համար։ Հնան հիշատակելու ամենավաղ տեքստը ամուսնության և պտղաբերության տոնակատարությունների համատեքստում գալիս է Ուգարիտական լեգենդի ՝ Բաալի և Անաթի մասին, որտեղ խոսվում է այն մասին, որ կանայք իրենց հետ նշում են հինա ՝ պատրաստվելով հանդիպելու իրենց ամուսիններին, և Անաթը զարդարվում է հինայով ՝ նշելու համար։ հաղթանակ Բաալի թշնամիների նկատմամբ։ Ակռոտիրիում պեղված պատի նկարները (թվագրվում են մ.թ.ա. 1680 թվականին Թերայի ժայթքումից առաջ) ցույց են տալիս կանանց, ովքեր ունեն եղունգների, ափի և ներբանի վրա հինայի հետ համապատասխան գծանշումներ, Ուգարիտից հինայի հարսնացու նկարագրությանը համապատասխանող մի սեղանի վրա ։ Միջերկրական ծովի ափի երկայնքով մ.թ.ա. 1500-ից 500-ն ընկած երիտասարդ կանանց շատ արձանիկներ ձեռք են բարձրացրել հինայի հետ համապատասխան գծանշաններով։ Երիտասարդ, բերրի կանանց և հինայի այս վաղ կապը կարծես թե հենց Հենայի գիշերվա ծագումն է, որն այժմ նշվում է ամբողջ Մերձավոր Արևելքում։ Հեննայի գիշերը նշվում էր այն խմբերի մեծ մասում, որտեղ հինա աճում էր բնականաբար. Հրեաներ, մահմեդականներ , սիկհներ, հինդուներ և զրադաշտականներ, ի թիվս այլոց, բոլորը նշում էին ամուսնություններն ու հարսանիքները ՝ զարդարելով հարսնացուին, և հաճախ փեսա, հինայի հետ։
Հենա աճեցնող տարածաշրջանում ՝ Պուրիմը, Eid , Diwali ,Քարվա Չաուտը, Պասեքը, Նովրուզը, Մավլիդը և սրբերի մեծամասնության օրերը նշվում էին որոշ հինայով։ Հավանեցին սիրված ձիերը, ավանակներն ու սալուկիները ՝ սմբակները, թաթերն ու պոչերը։ Մարտական հաղթանակները, ծնունդները, թլփատությունը, ծննդյան օրերը, Զառը, ինչպես նաև հարսանիքները, որպես տոնակատարության մաս, սովորաբար ներառում էին որոշ հինա։ Հարսանեկան հինայի գիշերները մնում են կարևոր սովորություն այս տարածքներից շատերում, մասնավորապես ավանդական ընտանիքների շրջանում։ Հեննան համարվում էր Բարաքա («օրհնություններ»), [որտե՞ղ] [ե՞րբ] և կիրառվում էր բախտի, ինչպես նաև ուրախության և գեղեցկության համար Հարսնացուները սովորաբար ունենում էին ամենաշատ հինն ու ամենաբարդ օրինաչափությունները `աջակցելու նրանց ամենամեծ ուրախությանը և բախտ ունենալու ցանկություններին։ Որոշ հարսնացու ավանդույթներ շատ բարդ էին, օրինակ ՝ Եմենում, որտեղ հրեական հարսնացուի հինայի գործընթացը տևեց չորս կամ հինգ օր ՝ բազմաթիվ դիմումներով և դիմադրելու աշխատանքին։ Հյուսիսային Հնդկաստանում, Բանգլադեշում, Հյուսիսային Լիբիայում և Պակիստանում «ԲրայդլՄեհնդի» նորաձևությունը ներկայումս աճում է բարդության և մշակման փուլում `փայլերի, ոսկեզօծման և բարակ գծերի աշխատանքի նոր նորույթներով։ Հին աղալու, մաղելու, ջերմաստիճանի վերահսկման և փաթեթավորման մեջ վերջերս կատարված տեխնոլոգիական նորարարությունները, ինչպես նաև հինայի մշակման համար կառավարության խրախուսումը բարելավել են հինայի ներկերի պարունակությունը և գեղարվեստական ներուժը։
Չնայած հինա ավանդական նկարիչները Հնդկաստանում Նայի կաստա էին, իսկ այլ երկրներում (ցածր սոցիալական դասեր) վարսավիրանոցներ, ժամանակակից տաղանդավոր հինա նկարիչները կարող են բարձր վարձավճարներ վճարել իրենց աշխատանքի համար:Այն երկրներում ապրող կանայք, որտեղ կանայք հուսահատված են տնից դուրս աշխատելուց, կարող են գտնել հասարակության կողմից ընդունելի, եկամտաբեր աշխատանք `հինա անելով։ Մարոկկոն, Մավրիտանիան, Եմենը, Լիբիան, Սոմալին, Սուդանը, Արաբական Միացյալ Էմիրությունները Հնդկաստանը և շատ այլ երկրներ ունեն կանանց հինայի բիզնեսներ։ Այս բիզնեսները հաճախ բաց են ամբողջ գիշեր Էիդիի, Դիվալիի և Կարվա Չաթիի համար։ Շատ կանայք կարող են միասին աշխատել մեծ հարսանիքի ժամանակ, որի ընթացքում հարյուրավոր հյուրեր հինա են քսել իրենց մարմնի մասերին:Ամուսնության այս հատուկ իրադարձությունը հայտնի է որպես Մեհնդի Սելեբրեյշն կամ Մեհնդի Նայթ, [որտե՞ղ] [ում կողմից] և հիմնականում անցկացվում է հարսնացուի և փեսայի համար։
Մարզեր
Խնջույքի կեսին հարսնացուն վերադառնում է իր տուն ՝ նկարելու մայրիկի խառնած հինայի մեջ ։ Խառնուրդը բաղկացած է վարդաջրից, ձվից, կոնյակից, աղից և շադաբից, որը ենթադրվում է, որ կախարդական խոտ է, որը վանում է չարը : Հարսնացուն փոխվում է ավելի քիչ բարդ հանդերձանքի և խունկ վառվում է, երբ նրան նկարում են հինա ։ Այնուհետև տեղի է ունենում մեկ այլ զավֆա (երթ), երբ հարսը վերադառնում է իր երեկույթին : Հինայի երեկույթին հարսնացուն նստում է բեմում, մինչ ընտանիքի անդամներն ու ընկերները գալիս են նրա մոտ, որպեսզի իրենց ափերը նշեն հինայի բծերով ։ Այս նշանները ներկայացնում են երկարատև ամուսնությունը, քանի որ հինան մնում է շատ օրեր ։ Այն նաև ներկայացնում է կուսաթաղանթը կոտրելու արյունը հարսանիքի գիշերը ամուսնությունն ավարտելուց հետո : Մյուսները ավելացնում են, որ հյուրերի ձեռքի կարմիր բիծը մոլորության մեջ գցել հարսնացու փնտրող ջինների չար ոգիներին : Նկարելուց հետո երեկույթն ավարտվում է մոտ 4 կամ 5 ժամ տևելուց հետո ։
Առողջության հետևանքներ
Հայտնի է, որ Հեննան վտանգավոր է գլյուկոզա-6-ֆոսֆատդեհիդրոգենազի պակասություն ունեցող մարդկանց համար (G6PD անբավարարություն), ինչը տղամարդկանց մոտ ավելի տարածված է, քան կանանց։ Հատկապես էթնիկ խմբերի նորածիններն ու երեխաները, հիմնականում Մերձավոր Արևելքից և Հյուսիսային Աֆրիկայից, հատկապես խոցելի են։ Չնայած օգտագործողի հաշիվներում նշվում է հինա բնական մածուկի մի քանի այլ բացասական ազդեցություններ, բացառությամբ երբեմն մեղմ ալերգիկ ռեակցիաների (հաճախ կիտրոնի հյութի կամ եթերայուղերի հետ կապված մածուկի մեջ և ոչ թե հենց հինայի), բայց նախապես խառը առևտրային հինայի մարմնի մածուկները կարող են չբացահայտված բաղադրիչներ ունենալ։ ավելացվել է բիծը մգացնելու կամ բիծը գույնը փոխելու համար։ Առողջ խառնաշփոթի մեջ պարունակվող առողջական ռիսկերը կարող են զգալի լինել։ Միացյալ Նահանգների սննդի և դեղերի վարչությունը (FDA), իրոք, համարում է, որ այդ ռիսկերը համարվում են կեղծարարներ, ուստի անօրինական են մաշկի վրա օգտագործելու համար։ Նշվել է, որ որոշ կոմերցիոն մածուկներ ներառում են:Պարզվել է, որ դրանք առաջացնում են ալերգիկ ռեակցիաներ, քրոնիկ բորբոքային ռեակցիաներ կամ ուշ սկիզբով ալերգիկ ռեակցիաներ վարսահարդարման միջոցների և տեքստիլ ներկերի նկատմամբ։
Կանոնակարգ ԱՄՆ FDA-ն չի հաստատել հինայի մաշկը ուղղակի կիրառման համար։ Այն, այնուամենայնիվ, պապի մեջ է որպես մազի ներկ և կարող է ներմուծվել միայն այդ նպատակով։ Հենա ներմուծված ԱՄՆ, որը, կարծես, օգտագործվելու է, քանի որ մարմնի արվեստը ենթակա է առգրավման, բայց հետապնդումը հազվադեպ է։ Կեղծված առևտրային Հենայի արտադրանքը հաճախ պնդում է, որ 100% բնական է արտադրանքի փաթեթավորման վրա, որպեսզի այլ երկրներում ներմուծման կանոնակարգեր ընդունի։
Բնական հինա
Բնական հինն արտադրում է հարուստ կարմիր-շագանակագույն բիծ, որը կարող է մթնել այն առաջին իսկ կիրառումից օրեր անց։ Այն երբեմն անվանում են «կարմիր հինա» ՝ այն տարբերակելու համար որպես «սև հինա» կամ «չեզոք հինա» վաճառվող ապրանքներից, որոնք իրականում կարող են չլինել հինա, բայց փոխարենը պատրաստվում են այլ բույսերից կամ ներկերից ։
Չեզոք հինա
Չեզոք հինան չի փոխում մազերի գույնը։ Սա հինայի փոշի չէ; սովորաբար դա Սեննա իտալիկա (հաճախ անվանում են Կասիա օբովատա հոմանիշով) բույսի փոշի կամ սերտորեն առնչվող Կասիա և սենա տեսակների փոշի է։